— Мы павінны ад гэтага адысці. Так, як гэта зроблена ў сістэме аховы здароўя, дзе спецыяліст з сярэдняй спецыяльнай медыцынскай адукацыяй не дубліруе, а дапаўняе спецыяліста з вышэйшай адукацыяй. Урач працуе ў кантакце з сярэднім медыцынскім персаналам, і яны разам рэалізуюць медыцынскую праграму, — растлумачыў Ігар Карпенка. — А ў нас, напрыклад, тэхнолагаў рыхтуюць і ў сярэдніх спецыяльных, і ў вышэйшых навучальных установах. Трэба іх функцыі размежаваць, але гэта праблема ўжо не Міністэрства адукацыі, а міжведамасная праблема, якую неабходна вырашаць ва ўзаемадзеянні з міністэрствамі эканомікі, працы і сацыяльнай абароны.